আরেকটা নতুন চমক দিতে চলেছে এই প্রযোজনা প্রতিষ্ঠান। এত দিন যশরাজ ফিল্মসের তৈরি প্রেমের ছবিতে ঘায়েল হয়েছে নয় থেকে নব্বই। এবার অ্যাকশন ছবি দিয়ে তাক লাগাতে চলেছে। বলিউডের বরেণ্য তারকা অমিতাভ বচ্চনকেও ‘থাগস অব হিন্দোস্থান’ ছবিতে মারাত্মক অ্যাকশন দৃশ্যে অভিনয় করতে দেখা যাবে। আর এই ছবির মধ্য দিয়ে আমির খান ও অমিতাভ বচ্চনকে প্রথম একসঙ্গে পর্দায় দেখা যাবে। তবে এই ছবিকে ঘিরে নতুন যে তথ্যটি সামনে এসেছে, তা হলো এই ছবিতে ব্যবহার করা দুটি জাহাজ। এই জাহাজ দুটির ওজন রীতিমতো অবাক করবে সবাইকে।